《王仓》
宋代·林希逸

姓名早入文章箓，姿性宜生孝友家。视世故轻如枣叶，得时名重只皇华。

白杨何处伤心远，紫帽同游饮泪嗟。向老伊谁同此意，独馀一友在东嘉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。